Avslutningene er med snert», som det heter i begrunnelsen. Juryen har bestått av forfatter Helene Uri, spaltist Shabana Rehman, PR-gründer Hans Geelmuyden, NTBs språkmedarbeider Rune Wikstøl og frilansjournalist og forfatter Lars Aarønæs (leder). Årlig – NTBs språkpris skal synliggjøre at godt språk og god formuleringsevne er et grunnleggende journalistisk kriterium også i et moderne, digitalt og sterkt voksende informasjonssamfunn, sier sjefredaktør Pål Bjerketvedt. Prisen består i år av 10.000 kroner og en karikaturtegning av vinneren, signert Arne Roar Lund. Om årets vinner har sjefredaktøren dette å si: – En meget verdig kandidat. Hun er et journalistisk og språklig forbilde, med en inspirerende evne til å engasjere. Tidligere prisvinnere er Kjetil S. Østli, Aftenposten (2007), Kjersti Mjør, Bergens Tidende (2008) og Hallgeir Opedal, Dagbladet (2009).